Πιερ Βιρέ

Ο Πιερ Βιρέ (, 1509 ή 1510 – 4 Απριλίου 1571)Το λήμμα «Pierre Viret» στη γερμανική, τη γαλλική και την ιταλική γλώσσα στο online Ιστορικό Λεξικό της Ελβετίας (HDS) ήταν Ελβετός θεολόγος, από τους πρωτοπόρους της Προτεσταντικής Μεταρρυθμίσεως.

Γεννήθηκε στη μικρή πόλη Ορμπ, που σήμερα ανήκει στο Καντόνι του Βω, και ήταν γιος του ράφτη και κουρευτή προβάτων Γκυγιώμ Βιρέ. Ο Πιερ Βιρέ σπούδασε στο Κολέγιο Μονταιγκύ του Πανεπιστημίου του Παρισιού, όπου ήλθε για πρώτη φορά σε επαφή με τις απόψεις των Μεταρρυθμιστών και τις ασπάσθηκε. Επέστρεψε στο Ορμπ το 1531 για να αποφύγει τους διωγμούς κατά των Προτεσταντών στο Παρίσι.Βιβλίο V: «Struggles of the Reformation», Κεφ. III: «A New Reformer and an Image-Breaker (1531)», στο έργο του J.H. Merle d'Aubigné (μετάφρ. W.L.R. Cates) History of the Reformation in Europe in the Time of Calvin, 8 τόμοι (Longmans, Green, Λονδίνο 1863-1878), τόμ. III: «France, Switzerland, Geneva» (1864), σσ. 262-276 στο Project Gutenberg Εκεί είχε μεταβεί ήδη ένας Γάλλος Μεταρρυθμιστής ιεροκήρυκας, ο Γκυγιώμ Φαρέλ, που ζήτησε από τον Βιρέ να τον βοηθήσει. Πράγματι, στις 6 Μαΐου 1531 ο Βιρέ κήρυξε για πρώτη φορά. Ο λόγος του σημείωσε επιτυχία και σύντομα πολλοί κάτοικοι προσηλυτίστηκαν, ακόμα και οι ίδιοι οι γονείς του. Αργότερα κήρυξε στο Παγιέρν, το Νεσατέλ και τη Γενεύη, προτού αποτολμήσει ιεραποστολικές περιοδείες στη Γαλλία, όπου κήρυξε σε πλήθη χιλιάδων ανθρώπων σε Παρίσι, Ορλεάνη, Αβινιόν, Μοντωμπάν και Μονπελιέ. Ο λόγος του ήταν γλυκός και τού χάρισε το προσωνύμιο «το Χαμόγελο της Μεταρρύθμισης». Θεωρήθηκε ένας από τους δημοφιλέστερους γαλλόφωνους ιεροκήρυκες του 16ου αιώνα. Υπήρξε προπάντων ο μεταρρυθμιστής της πόλεως της Λωζάνης, μεταστρέφοντας όλο σχεδόν τον πληθυσμό της στον Προτεσταντισμό. Στην εποχή του η Λωζάνη και η Γενεύη έγιναν «φυτώρια» νέων ιεροκηρύκων του νέου δόγματος. Στη Λωζάνη ο Βιρέ βοήθησε στην ίδρυση μιας θεολογικής σχολής το 1537, η οποία θα εξελισσόταν στο Πανεπιστήμιο της Λωζάνης, και δίδαξε εκεί ως καθηγητής. Ωστόσο το 1559, μαζί με τους περισσότερους διδάσκοντες, ο Βιρέ παραιτήθηκε εξαιτίας διαφωνιών με τις αρχές του Καντονίου της Βέρνης και εγκαταστάθηκε στη Γενεύη. Μαζί με άλλους καθηγητές, αλλά και πρώην φοιτητές της Σχολής της Λωζάνης, έθεσαν σύντομα τις βάσεις για την ίδρυση της Ακαδημίας της Γενεύης, του μετέπειτα Πανεπιστημίου της Γενεύης, που επισήμως ιδρύθηκε από τον Καλβίνο.Michael W. Bruening: Calvinism's First Battleground: Conflict and Reform in the Pays de Vaud, 1528-1559, εκδ. Springer, Dordrecht Ολλανδίας 2005, σελ. 254

Το 1561 ο Βιρέ ταξίδεψε στη νότια Γαλλία, πιθανώς για λόγους υγείας. Αφού υπηρέτησε ως πάστορας στη Νιμ και το Μονπελιέ, κλήθηκε στη Λυών το 1563 για να προεδρεύσει σε μια σύνοδο των Μεταρρυθμισμένων Εκκλησιών της Γαλλίας. Κατά τον Μέλχιορ Άνταμ, «στη Λυών, κηρύσσοντας σε υπαίθριους χώρους, μετέστρεψε χιλιάδες» στον Προτεσταντισμό.

Εκδιώχθηκε από την πόλη δύο χρόνια αργότερα και το 1567 αποδέχθηκε μια πρόσκληση από τη Βασίλισσα Ιωάννα Γ΄ της Ναβάρρας να εισηγηθεί τη Μεταρρύθμιση στην Μπεάρν. Εκεί και απεβίωσε, στο Μπελόκ ή στο Ορτές, σε ηλικία 61 ετών. Συνολικώς είχε συγγράψει περισσότερα από 50 βιβλία.
Παραπομπές

Πηγές
 Το λήμμα «Βιρέ Πέτρος» στη Νέα Ελληνική Εγκυκλοπαίδεια «Χάρη Πάτση», τόμ. 8, σελ. 563

Κατηγορία:Χριστιανοί θεολόγοι
Κατηγορία:Ελβετοί θεολόγοι
Κατηγορία:Χριστιανοί θεολόγοι του 16ου αιώνα
Κατηγορία:Απόφοιτοι του Πανεπιστημίου του Παρισιού